**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**Ιούνιος 2016**

Η Γενική Γραμματεία Έρευνας και Τεχνολογίας ανακοινώνει  **πρόσκληση εκδήλωσης ενδιαφέροντος** για την υποβολή προτάσεων Υποδομών Έρευνας, με στόχο την ολοκλήρωση της χαρτογράφησης των ΕΥ της χώρας και την εκπλήρωση της αιρεσιμότητας 1.2 «Research & Innovation Infrastructure».

Ειδικότερα, μέσω της παρούσας πρόσκλησης θα επιδιωχθεί συμπλήρωση (επέκταση/διεύρυνση) του Πολυετούς Χρηματοδοτικού Σχεδίου (multi-annual plan) ΕΥ και συνακόλουθα του Οδικού Χάρτη (Ο.Χ.) ο οποίος ανακοινώθηκε το Δεκέμβριο του 2014, εφόσον αναδειχθούν επιπρόσθετες ανάγκες σε Ε.Υ. σε τομείς της RIS3 οι οποίοι δεν καλύπτονται επαρκώς από τον υφιστάμενο Ο.Χ.

Επισημαίνουμε ότι η υποβολή προτάσεων στο πλαίσιο της παρούσας **πρόσκλησης εκδήλωσης ενδιαφέροντος δεν αποτελεί αίτηση χρηματοδότησης αλλά αποσκοπεί στην** οριστικοποίηση του Πολυετούς Χρηματοδοτικού Σχεδίου των ΕΥ. Ωστόσο, οι ΕΥ που θα συμπεριληφθούν στο τελικό Πολυετές Χρηματοδοτικό Σχέδιο θα μπορούν να υποβάλουν προτάσεις χρηματοδότησης σε μελλοντική προκήρυξη στο πλαίσιο του Ε.Π. ΕΠΑΝΕΚ.

Στις προτάσεις που θα υποβληθούν στο πλαίσιο της παρούσας πρόσκλησης θα πρέπει να ληφθεί υπόψη ότι ο διαθέσιμος προϋπολογισμός για την μελλοντική χρηματοδότηση της προπαρασκευαστικής φάσης των ΕΥ από το Ε.Π. ΕΠΑΝΕΚ, επιτρέπει την χρηματοδότηση ΕΥ με μέγιστο προϋπολογισμό 3.000.000 € ανά πρόταση. Σε εξαιρετικές περιπτώσεις υποδομών με υψηλό βαθμό ωριμότητας και με σημαντική διεθνή δικτύωση και δεσμεύσεις σε Ευρωπαϊκό ή/και διεθνές επίπεδο, η χρηματοδότηση δύναται να ανέλθει σε 5.000.000 €.

**Δικαίωμα συμμετοχής**

Δικαίωμα συμμετοχής έχουν οι παρακάτω:

Α) Ε.Υ. οι οποίες έχουν ενταχθεί στην κύρια λίστα του υφιστάμενου Οδικού Χάρτη αλλά δεν ήταν επιλέξιμες για χρηματοδότηση στο πλαίσιο της επικείμενης προκήρυξης «Ενίσχυση ερευνητικών δραστηριοτήτων υποδομών ΕΤΑΚ εθνικής εμβέλειας με βάση τις προτεραιότητες του Οδικού Χάρτη Ερευνητικών Υποδομών και της Εθνικής Στρατηγικής Έξυπνης Εξειδίκευσης».

Β) Ε.Υ. οι οποίες έχουν ενταχθεί στην δευτερεύουσα λίστα (reserve list) του υφιστάμενου Οδικού Χάρτη.

Γ) Προτεινόμενες νέες Ε.Υ. στις ακόλουθες θεματικές προτεραιότητες:

* Αγροδιατροφή
* Μεταφορές και Εφοδιαστική Αλυσίδα
* Τουρισμός

Για τις επικαιροποιημένες προτάσεις των περιπτώσεων Α) και Β) θα πρέπει να τεκμηριώνεται η πλήρης ευθυγράμμιση με έναν, κατ’ ελάχιστο, από τους 8 τομείς της RIS3 (Υγεία & Φάρμακα, Αγροδιατροφή, Τεχνολογίες Πληροφορικής & Επικοινωνιών, Περιβάλλον & Βιώσιμη Ανάπτυξη, Ενέργεια, Υλικά & Κατασκευές, Μεταφορές & Εφοδιαστική Αλυσίδα και Πολιτισμός – Τουρισμός – Δημιουργική Βιομηχανία), όπως αναλύονται στο Παράρτημα 2 της Στρατηγικής ΕΤΑΚ για την Έξυπνη Εξειδίκευση (RIS3).

Για τις προτάσεις της περίπτωσης Γ) η πρόσκληση είναι ανοιχτή σε όλους τους ενδιαφερόμενους.

Με την παρούσα πρόσκληση καλούνται οι δυνητικοί δικαιούχοι να υποβάλουν προτάσεις για την προπαρασκευαστική φάση ανάπτυξης, πρώιμα στάδια ή πιλοτική φάση λειτουργίας της υποδομής η οποία θα περιλαμβάνει την εκτέλεση ερευνητικού έργου, βασικής ή εφαρμοσμένης έρευνας, πιθανή αναβάθμιση του εξοπλισμού, εφόσον απαιτείται, καθώς και δραστηριότητες δικτύωσης και ενίσχυσης της πρόσβασης και ικανότητας διακυβέρνησης της υποδομής.

Η συνάφεια με τον ***ορισμό*** των Υποδομών Έρευνας και Καινοτομίας1, καθώς και η ευθυγράμμιση με την RIS3, αποτελούν κριτήρια ένταξης / αποκλεισμού για τις προτάσεις που θα υποβληθούν.

Η επιστημονική και τεχνολογική αριστεία, η δημιουργία κρίσιμης μάζας, η συμβολή στην ενίσχυση της καινοτομίας, η υποστήριξη των αναγκών του ιδιωτικού τομέα, καθώς και οι αναμενόμενες οικονομικές, κοινωνικές ή άλλου τύπου επιπτώσεις από την ανάπτυξη της υποδομής αποτελούν βασικά στοιχεία για την επιλογή των προτάσεων. Επιπλέον, ιδιαίτερη βαρύτητα θα δοθεί στα παρακάτω:

* **Πολιτική και Ποιότητα Πρόσβασης**. Στις προτάσεις θα πρέπει να περιγράφεται και να τεκμηριώνεται η προβλεπόμενη πολιτική πρόσβασης των χρηστών και οι διαδικασίες αξιολόγησης των αιτημάτων παροχής πρόσβασης.
* **Διακυβέρνηση (Governance).** Οι προτάσεις θα πρέπει να περιλαμβάνουν ένα σαφές και αποτελεσματικό σχήμα διακυβέρνησης των υποδομών στο οποίο θα περιγράφεται η κατάλληλη οργανωτική δομή και οι απαραίτητες διαδικασίες για την υλοποίηση της πρότασης. Στο σχήμα θα πρέπει επίσης να προβλέπεται και η συμμετοχή του ιδιωτικού τομέα. (π.χ. μέσω της εκπροσώπησης σε advisory boards).
* **Εξωστρέφεια/ Διεθνείς διασυνδέσεις.** Η υποδομή θα πρέπει αποδεικνύει μια δυναμική εξέλιξης σε διεθνώς αναγνωρίσιμη εγκατάσταση διεξαγωγής έρευνας υψηλής ποιότητας, ικανής να προσελκύει χρήστες από την ευρύτερη περιοχή και το εξωτερικό.
* **Βιωσιμότητα**. Η επιστημονική και οικονομική βιωσιμότητα της υποδομής θα τεκμηριώνεται σε συγκεκριμένο σχέδιο βιωσιμότητας που θα περιλαμβάνει τις διάφορες πηγές χρηματοδότησης και εσόδων, με βάση την εμβέλεια της λειτουργίας της και τις υπηρεσίες που θα προσφέρει.
* **Ωριμότητα**. Η υποδομή θα πρέπει να διαθέτει τον βασικό εξοπλισμό, το κατάλληλο προσωπικό και τεχνογνωσία για την αποδοτική λειτουργία της και να τεκμηριώνει την αξιοποίηση τυχόν προηγούμενων χρηματοδοτήσεων από συναφείς με υποστήριξη Ε.Υ. δράσεων από περιφερειακές, εθνικές ή και ευρωπαϊκές πηγές. Ιδιαίτερα θα πρέπει να τεκμηριώνεται η ύπαρξη κρίσιμης μάζας εταίρων για την αποτελεσματική λειτουργία της Ε.Υ.

Στο πλαίσιο αυτό συνιστάται η δικτύωση συμπληρωματικών υποδομών σε μια θεματική περιοχή και η υποβολή **μίας** πρότασης ανά δίκτυο.

Για την επιλογή των προτάσεων που θα υποβληθούν στο πλαίσιο της παρούσας πρόσκλησης θα εφαρμοστούν όλα τα κριτήρια που ακολουθήθηκαν για τη διαμόρφωση του υφιστάμενου Ο.Χ. και την επιλογή των Ε.Υ. που θα χρηματοδοτηθούν σε πρώτη φάση.

Περισσότερα στοιχεία για τους στόχους του εγχειρήματος, τη διαδικασία εκδήλωσης ενδιαφέροντος, υποβολής προτάσεων και αξιολόγησης για την συμπλήρωση του Οδικού Χάρτη δίδονται στο επισυναπτόμενο αναλυτικό υποστηρικτικό κείμενο που ακολουθεί.

Οι προτάσεις θα υποβληθούν (στα αγγλικά) σε ηλεκτρονική πλατφόρμα της ΓΓΕΤ της οποίας η έναρξη λειτουργίας θα ανακοινωθεί πολύ σύντομα.

 *Ορισμός από το Συμβούλιο της Ευρωπαϊκής Ένωσης – (Interinstitutional File 2011/0402 (CNS) – 29.10.2012.)*

**Research infrastructures** are facilities, resources, organisational systems and services that are used by the research communities to conduct research and innovation in their fields. Where relevant, they may be used beyond research, e.g. for education or public services. They include: major scientific equipment (or sets of instruments); knowledge-based resources such as collections, archives or scientific data; e-infrastructures, such as data, computing and software systems, communication networks and systems to promote openness and digital trust; and any other infrastructure of a unique nature essential to achieve excellence in research and innovation.

**ΕΘΝΙΚΕΣ ΥΠΟΔΟΜΕΣ ETAK**

**ΥΠΟΣΤΗΡΙΚΤΙΚΟ ΚΕΙΜΕΝΟ**

**Εισαγωγή**

Οι Ερευνητικές Υποδομές αποτελούν ένα κύριο δομικό στοιχείο του ερευνητικού συστήματος κάθε χώρας αλλά και του Ευρωπαϊκού Χώρου Έρευνας. Όπως χαρακτηριστικά επισημαίνεται στο πλαίσιο της εμβληματικής πρωτοβουλίας «Ένωση Καινοτομίας» της πολιτικής «Ευρώπη 2020», οι Ερευνητικές Υποδομές είναι συνυφασμένες με την «επένδυση για το μέλλον».

Οι Ερευνητικές Υποδομές είναι εγκαταστάσεις, ερευνητικοί πόροι, οργανωτικά συστήματα και υπηρεσίες που χρησιμοποιούνται από τις επιστημονικές κοινότητες για τη διεξαγωγή ερευνητικών δράσεων και την παραγωγή καινοτομίας, στα πεδία ενδιαφέροντός τους. Όπου απαιτείται, μπορούν να χρησιμοποιηθούν και πέραν της έρευνας, όπως, για παράδειγμα, για εκπαιδευτικές ή δημόσιες υπηρεσίες. Οι Ερευνητικές Υποδομές περιλαμβάνουν: βασικό επιστημονικό εξοπλισμό (ή σύνολα εργαλείων), ερευνητικούς πόρους βασισμένους στη γνώση, όπως συλλογές, αρχεία ή επιστημονικά δεδομένα, ηλεκτρονικές υποδομές (e- infrastructures), δεδομένα, υπολογιστικά συστήματα και λογισμικό, επικοινωνιακά δίκτυα και συστήματα προώθησης της ανοικτής πρόσβασης και ψηφιακής εμπιστοσύνης, καθώς και κάθε άλλη υποδομή μοναδικού χαρακτήρα που είναι απαραίτητη στην απόκτηση αριστείας στην έρευνα και καινοτομία.

Στην εποχή οικονομικής κρίσης την οποία διανύουμε, είναι απαραίτητο να ληφθεί μέριμνα ώστε μέσω ενός μακρόπνοου στρατηγικού σχεδιασμού αφενός να ενισχυθούν υφιστάμενες ερευνητικές υποδομές εθνικής σημασίας, αφετέρου να αναπτυχθούν νέες υποδομές, όπου απαιτείται, οι οποίες θα συντελέσουν στη δημιουργία ελκυστικού περιβάλλοντος για την έρευνα στην Ελλάδα. Ταυτόχρονα, θα συνεισφέρουν στην προώθηση της Καινοτομίας και στη διαμόρφωση της Οικονομίας της Γνώσης ως πυλώνες οικονομικής και κοινωνικής ανάπτυξης.

Η Γενική Γραμματεία Έρευνας και Τεχνολογίας (ΓΓΕΤ), ως αρμόδιος φορέας της Πολιτείας για θέματα πολιτικής Έρευνας, Τεχνολογικής Ανάπτυξης και Καινοτομίας (ΕΤΑΚ), προετοίμασε τον Δεκέμβριο του 2014 τον **Εθνικό Οδικό Χάρτη Ερευνητικών Υποδομών (ΟΧ)**. Η διαδικασία κατάρτισης του Χάρτη αυτού ανέδειξε 26 ερευνητικές υποδομές οι οποίες, σε αυτή τη φάση, αποτελούν επωφελείς για τη χώρα μακροπρόθεσμες επενδύσεις, χαρακτηρίζονται από επιστημονική και τεχνολογική αριστεία και μπορεί να συμβάλλουν στην προώθηση και ανάδειξη διαφόρων επιστημονικών τομέων στη χώρα.

Σημαντική πηγή χρηματοδότησης τουλάχιστον ορισμένων ΕΥ του ΟΧ είναι το νέο ΕΣΠΑ 2014-2020 μέσω του Επιχειρησιακού Προγράμματος «Ανταγωνιστικότητα, Επιχειρηματικότητα και Καινοτομία» το οποίο σύμφωνα με τους ισχύοντες κανονισμούς απαιτεί την πλήρη ευθυγράμμισή τους με τις προτεραιότητες της Εθνικής Στρατηγικής ΕΤΑΚ για την Έξυπνη Εξειδίκευση (RIS3), όπως αυτή εγκρίθηκε με την υπ. αρ. 82193/ΕΥΣΣΑ 1810/4-8-2015 Κοινή Υπουργική Απόφαση (ΚΥΑ) του Υπουργού Οικονομίας, Υποδομών, Ναυτιλίας & Τουρισμού και του Αναπληρωτή Υπουργού Έρευνας.

Επισημαίνεται ότι, η διαμόρφωση ενός **Πολυετούς Σχεδίου Χρηματοδότησης** των ερευνητικών υποδομών αποτελεί προαπαιτούμενη συνθήκη (ex-ante conditionality) για την ενεργοποίηση του συνόλου των πόρων του ΕΣΠΑ 2014-20 για δράσεις ΕΤΑΚ. Οι κανόνες της Ε.Ε. απαιτούν από κάθε χώρα να έχει αναγνωρίσει τις προτεραιότητες για χρηματοδότηση των Ερευνητικών Υποδομών όπου υπάρχει δυναμική ανάπτυξης στην επιστήμη και την καινοτομία, αλλά και τις κοινωνικο - οικονομικές επιπτώσεις τους. Για το σκοπό αυτό, η ΓΓΕΤ προχώρησε με τη βοήθεια μιας Επιτροπής Υψηλού Επιπέδου απαρτιζόμενης από διεθνούς κύρους ειδικούς εμπειρογνώμονες στην πρόκριση εκείνων των ΕΥ από τις 26 του Ο.Χ., οι οποίες εναρμονίζονται πλήρως με τις στρατηγικές προτεραιότητες της RIS3.

Μέσω της διαδικασίας αυτής επελέγησαν 20 ερευνητικές υποδομές (Απόφαση με αρ. 58296/06.04.16 του αν. Υπουργού Έρευνας), οι συντονιστές των οποίων έχουν κληθεί να συμμετάσχουν σε ειδική κλειστή προκήρυξη συνολικής χρηματοδότησης μέγιστου ύψους 73 εκ. €.

Στην παρούσα νέα πρόσκληση έχουν δικαίωμα συμμετοχής:

* Οι 6 από τις 26 ΕΥ του Ο.Χ. οι οποίες έχουν ενταχθεί στην κύρια λίστα του υφιστάμενου Οδικού Χάρτη αλλά δεν προκρίθηκαν για χρηματοδότηση στο πλαίσιο της 1ης προκήρυξης για την ενίσχυση των ερευνητικών δραστηριοτήτων υποδομών ΕΤΑΚ εθνικής εμβέλειας. Για τις εν λόγω υποδομές θα πρέπει να υποβληθούν επικαιροποιημένες προτάσεις οι οποίες θα τεκμηριώνουν την πλήρη εναρμόνισή τους με έναν ή περισσότερους από τους 8 τομείς προτεραιότητας της Εθνικής RIS3 (Υγεία & Φάρμακα, Αγροδιατροφή, Τεχνολογίες Πληροφορικής & Επικοινωνιών, Περιβάλλον & Βιώσιμη Ανάπτυξη, Ενέργεια, Υλικά & Κατασκευές, Μεταφορές & Εφοδιαστική Αλυσίδα και Πολιτισμός – Τουρισμός – Δημιουργική Βιομηχανία), όπως αναλύονται στο Παράρτημα 2 της Στρατηγικής ΕΤΑΚ για τη Έξυπνη Εξειδίκευση (RIS3).
* Οι 7 ΕΥ του Ο.Χ. οι οποίες εντάχθηκαν στην δευτερεύουσα λίστα του Ο.Χ.

Επιπρόσθετα, προκειμένου να καλυφθούν οι ανάγκες ανάπτυξης ερευνητικών υποδομών στο σύνολο των στρατηγικών προτεραιοτήτων της RIS3, η πρόσκληση περιλαμβάνει και νέες Ε.Υ. στους παρακάτω τομείς:

* Αγροδιατροφή
* Μεταφορές και Εφοδιαστική Αλυσίδα και
* Τουρισμός

Η παραπάνω διαδικασία θα οδηγήσει στην **οριστικοποίηση του Πολυετούς Χρηματοδοτικού Σχεδίου των Ερευνητικών Υποδομών, καθώς και στην επέκταση/συμπλήρωση του Εθνικού Οδικού Χάρτη**. Η μεθοδολογία και τα κριτήρια αξιολόγησης έχουν από κοινού συμφωνηθεί μεταξύ των Ελληνικών αρχών και της Ευρωπαϊκής Επιτροπής και περιγράφονται αναλυτικά στα κεφάλαια που ακολουθούν.

**Σημειώνεται ότι η οριστικοποίηση του Εθνικού Οδικού Χάρτη και του πολυετούς Σχεδίου Χρηματοδότησης των Ερευνητικών Υποδομών θα πρέπει να έχει ολοκληρωθεί έως το τέλος του 2016, προκειμένου να εκπληρωθεί η σχετική εκ των προτέρων αιρεσιμότητα.**

Στις ενότητες που ακολουθούν δίδονται οι προϋποθέσεις συμμετοχής, οι επιλέξιμες ενέργειες και δαπάνες, τα κριτήρια αξιολόγησης και τα έντυπα υποβολής προτάσεων.

**Α. Προϋποθέσεις Συμμετοχής**: Στην παρούσα πρόσκληση μπορούν να συμμετέχουν ερευνητικοί φορείς (σύμφωνα με τον ορισμό του Ν.4386/2016): ερευνητικά κέντρα, τεχνολογικοί φορείς και ανώτατα εκπαιδευτικά ιδρύματα.

Οι προτάσεις που θα υποβληθούν θα πρέπει να συνοδεύονται από γραπτή επιστολή υποστήριξης από τον νόμιμο εκπρόσωπο του ερευνητικού φορέα και .

Λόγω του ότι η παρούσα πρόσκληση αφορά επενδύσεις μεγαλύτερης κλίμακας από τα συνήθη ερευνητικά έργα συνιστάται ο περιορισμός του αριθμού των προτάσεων που θα υποβληθούν ανά φορέα καθώς στην αξιολόγηση θα συνεκτιμηθεί η ικανότητα των φορέων να ανταπεξέλθουν στις αυξημένες υποχρεώσεις που συνεπάγεται ο συντονισμός και η λειτουργία μιας ερευνητικής υποδομής.

**Β. Επιλέξιμες ενέργειες και δαπάνες**

 Επιλέξιμες ενέργειες στο πλαίσιο της παρούσας πρόσκλησης νοούνται:

* + **Παροχή πρόσβασης για υλοποίηση ερευνητικών έργων υψηλής ποιότητας προς τον ακαδημαϊκό/ερευνητικό και επιχειρηματικό χώρο.**
	+ **Ανάπτυξη συνεργατικών ερευνητικών έργων με στόχο τη βελτίωση της ποιότητας της παρεχόμενης πρόσβασης.**
	+ **Δικτύωση σε εθνικό και Ευρωπαϊκό/διεθνές επίπεδο.**

Επιλέξιμες είναι οι παρακάτω δαπάνες:

**1)** **δαπάνες προσωπικού**:

**α) νέου προσωπικού**, επί συμβάσει: ερευνητές, κυρίως νέοι επιστήμονες μετα-διδακτορικού επιπέδου, τεχνικοί και λοιπό υποστηρικτικό προσωπικό στον βαθμό, που απασχολούνται στο έργο. Διευκρινίζεται ότι για τους μεταδιδάκτορες οι κάθε είδους αμοιβές που λαμβάνουν αντιστοιχούν κατ’ ελάχιστο στο 90% των αντίστοιχων αμοιβών που λαμβάνουν ερευνητές Γ΄ βαθμίδας και δεν υπερβαίνει το ποσό των 3000€/μήνα (μικτά). Ενθαρρύνεται η απασχόληση τουλάχιστον 10 νέων μετα-διδακτόρων ερευνητών ανά υποδομή.

**β) δαπάνες υφιστάμενου προσωπικού** με βάση το ποσοστό απασχόλησής τους στα έργα.

**2) δαπάνες για πάγιο εξοπλισμό:** δαπάνες οργάνων και εξοπλισμού, ιδίως για αναβάθμιση και επέκταση υφιστάμενου εξοπλισμού, στον βαθμό και για όσο χρόνο χρησιμοποιούνται για το έργο. Όταν τα όργανα και ο εξοπλισμός δεν χρησιμοποιούνται καθ' όλη τη διάρκεια ζωής τους για το έργο, επιλέξιμες θεωρούνται μόνον οι δαπάνες απόσβεσης που αντιστοιχούν στη διάρκεια του έργου, οι οποίες υπολογίζονται με βάση τις γενικά αποδεκτές λογιστικές αρχές.

**3) δαπάνες για ανάθεση έρευνας** επί συμβάσει, γνώσεις και διπλώματα ευρεσιτεχνίας που αγοράστηκαν ή ελήφθησαν με άδεια εκμετάλλευσης από εξωτερικές πηγές, καθώς και δαπάνες για συμβουλευτικές και ισοδύναμες υποστηρικτικές υπηρεσίες χρησιμοποιούμενες αποκλειστικά για το έργο· συμβουλευτικές υπηρεσίες είναι η συνδρομή και η επαγγελματική κατάρτιση στους τομείς της μεταφοράς γνώσεων, της απόκτησης, της προστασίας και της εκμετάλλευσης άυλων στοιχείων ενεργητικού, της χρήσης προτύπων και κανονισμών, που τα εμπεριέχουν· υποστηρικτικές υπηρεσίες στον τομέα της καινοτομίας είναι η παροχή χώρων γραφείων, βάσεων δεδομένων, βιβλιοθηκών, έρευνας αγοράς, χρήσης εργαστηρίου, σήμανσης ποιότητας, δοκιμών και πιστοποίησης.\*

 **4) Μελέτες σκοπιμότητας**

 **5)πρόσθετα γενικά έξοδα**, δαπάνες μετακινήσεων και φιλοξενίας με έμφαση σε δράσεις δικτύωσης και πρόσβασης στις υποδομές και λοιπές λειτουργικές δαπάνες, συμπεριλαμβανομένου του κόστους υλικών, εφοδίων και συναφών προϊόντων, που είναι άμεσο αποτέλεσμα του έργου.

Σημειώνεται ότι στην κατηγορία 5) «πρόσθετα γενικά έξοδα και λοιπές λειτουργικές δαπάνες» περιλαμβάνονται : α) Οι δαπάνες μετακινήσεων και φιλοξενίας που αποσκοπούν κυρίως στην ενίσχυση της πρόσβασης επιστημονικού και τεχνικού προσωπικού στις υποδομές και τεκμηριώνονται με παραστατικά. β) δύναται να υπολογίζεται ποσοστό έμμεσων δαπανών που επιβαρύνουν το έργο και είναι επιλέξιμες χωρίς προσκόμιση των αντίστοιχων παραστατικών, ίσο ή μικρότερο του 25% επί των άμεσων επιλέξιμων δαπανών, εξαιρουμένων των άμεσων επιλέξιμων δαπανών για υπεργολαβική ανάθεση.

**Γ. Κριτήρια Αξιολόγησης:** Για την επιλογή των έργων που θα υποβληθούν στο πλαίσιο της παρούσας πρόσκλησης θα εφαρμοστούν όλα τα κριτήρια που ακολουθήθηκαν για τη διαμόρφωση του υφιστάμενου Ο.Χ. και για την επιλογή των Ε.Υ. που που θα χρηματοδοτηθούν σε πρώτη φάση με το 50% του συνολικού προϋπολογισμού.

Τα κριτήρια αξιολόγησης είναι τα παρακάτω:

1. **ON/OFF criteria**
2. **Compliance with the definition of research infrastructure**

*Reference to the definition of RIs in EU Regulation 651/26.6.2014[[1]](#endnote-1)*

1. **Contribution to the RIS3 priority areas:**
2. Its main activities are fully aligned to product / process / organizational innovation of RIS3 priority sectors
3. The majority of the RI deliverables and services contribute to the RIS3 priority sectors
4. **Ranking criteria**
5. **Scientific, technological potential and maturity of the RI (1-5)**
6. Scientific excellence *(significance of the RI for the specific research fields addressed)*
7. Degree of interdisciplinarity
8. Perspectives for scientific and technological breakthroughs in the field of operation of the RI
9. Maturity of the RI
10. **Effective Networking, Synergies within the Knowledge Triangle and International Visibility (1-5)**
11. Competence and complementarity of the partners and added-value of the national RI network at the regional, national and international level
12. Synergies, degree of networking and creation of critical mass
13. International networking, openness and visibility of the RI with emphasis on ERA integration effects, e.g. ESFRI participation
14. Education and training for students, researchers, technicians, engineers and administrators of RIs
15. **Access Policy (1-5)**
16. Access policy for researchers
17. Access policy for industry and enterprises *(addressing IP rights – if applicable – fees and confidentiality issues - collaboration with enterprises - open access policy to enterprises and the private sector in general)*
18. International Openness and Access for International Users
19. **Governance and Sustainability of the RI (1-5)**
20. Clear management structure & governance of the proposed research infrastructure
21. Involvement of private sector representatives in the Research Infrastructure
22. Technical feasibility, including human resource issues & cost effectiveness in the proposed infrastructures
23. Clear investment plan securing the long term viability of the RI
24. **Innovation Potential & Contribution to Private Sector Innovation (1-5)**
25. Contribution to increase the potential for innovation and technology transfer through the construction and operation of the RI, based on expected results and spillover effects of the RI
26. Contributes to the creation of high growth SMEs
27. Foresees support of SMEs in organizational innovation
28. **Contribution to National and Regional Growth & Socioeconomic Benefits (1-5)**
29. Contributes to private sector R&D investment
30. Creation of an attractive environment for knowledge intensive activities and new employment for highly skilled scientists and engineers
31. Contributes to exports of products or services
32. Generates revenue from licensing and/or patents commercialization
33. Economic and social benefits for Greece as a location for conducting cutting edge research at national, regional and international level
34. Expected impact of the RIs on additional socioeconomic issues (e.g. employment, environment, related commercial/business activities) in the national & regional economy.

**Δ) Περιεχόμενο των προτάσεων – υποβολή**: Οι προτάσεις θα υποβληθούν (στα αγγλικά) σε ηλεκτρονική πλατφόρμα της ΓΓΕΤ της οποίας η έναρξη λειτουργίας θα ανακοινωθεί πολύ σύντομα .

**Ε) Προθεσμία υποβολής: 28/7/2016**

**ΣΤ) Διαδικασία Αξιολόγησης** : Η αξιολόγηση θα διενεργηθεί από επιτροπές εμπειρογνωμόνων υψηλού κύρους από την Ελλάδα και το εξωτερικό.

**Επόμενα Στάδια**

Οι συντονιστές των προτάσεων που θα αξιολογηθούν θετικά στο πλαίσιο της παρούσας πρόσκλησης εκδήλωσης ενδιαφέροντος, θα κληθούν να υποβάλουν Τεχνικό Δελτίο Πράξης στην ΕΥΔ ΕΠΑΝΕΚ, προκειμένου να τύχουν χρηματοδότησης από το ΕΠΑΝΕΚ 2014-20.

**Το σύνολο των υποδομών ΕΤΑΚ εθνικής εμβέλειας που θα επιλεγούν για χρηματοδότηση από το ΕΠΑΝΕΚ, θα ενταχθούν στο Πολυετές Σχέδιο Χρηματοδότησης των ερευνητικών υποδομών, το οποίο και θα ανακοινωθεί στην Ευρωπαϊκή Επιτροπή προκειμένου να εκπληρωθεί η εκ των προτέρων αιρεσιμότητα 1.2.**

1. **‘*Research infrastructure’*** *means facilities, resources and related services that are used by the scientific community to conduct research in their respective fields and covers scientific equipment or sets of instruments, knowledge - based resources such as collections, archives or structured scientific information, enabling information and communication technology-based infrastructures such as grid, computing, software and communication, or any other entity of a unique nature essential to conduct research. Such infrastructures may be ‘single-sited’ or ‘distributed’ (an organized network of resources) in accordance with Article 2(a) of Council Regulation (EC) No 723/2009 of 25 June 2009 on the Community legal framework for a European Research Infrastructure Consortium (ERIC)*  [↑](#endnote-ref-1)